Pielikums Nr.2

Ogres novada pašvaldības domes

2018.gada 18.janvāra lēmumam

 (sēdes protokols Nr.1; 2.§)

**Pašvaldības nedzīvojamās ēkas “Cielavkalns”, Suntažu pagastā, Ogres novadā (kadastra numurs 7488 503 0030), telpu nomas tiesību izsoles noteikumi**

*Izdoti saskaņā ar Publiskas personas finanšu līdzekļu un mantas*

*izšķērdēšanas novēršanas likuma 3.panta 2.punktu,*

*Ministru kabineta 2010.gada 8.jūnija noteikumu Nr.515*

*“Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”*

**1. Vispārīgie noteikumi**

1.1. Nekustamā īpašuma “Cielavkalns”, Suntažu pagastā, Ogres novadā (kadastra numurs 7488 503 0030) telpu nomas tiesību izsoles noteikumi, turpmāk tekstā – Noteikumi, nosaka kārtību, kādā organizējama telpu nomas tiesību izsole.

1.2. Izsoles noteikumi izstrādāti saskaņā ar Latvijas Republikas Ministru kabineta 2010.gada 8.jūnija noteikumu Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 1.3.apakšnodaļu un nosaka kārtību, kādā tiks izsolītas nekustamā īpašuma “Cielavkalns”, Suntažu pagastā, Ogres novadā,(kadastra Nr.7488 503 0030) telpas ar kopējo platību 39 m2 (turpmāk tekstā - Iznomājamais objekts) nomas tiesības.

1.4. Izsoli organizē Ogres novada pašvaldības Īpašuma iznomāšanas komisija, turpmāk tekstā – Komisija.

1.5. Izsole notiks Ogres novada pašvaldībā, Brīvības ielā 33, Ogrē, Ogres novadā, **2018.gada 15.februārī, plkst. 16.00,** **Ogres novada pašvaldībā, Brīvības ielā 33, 2.stāvā, Mazā zālē.**

1.6. Izsoles veids – rakstiska izsole ar augšupejošu soli.

1.7. Nomas tiesības tiek izsolītas uz 5 (pieciem) gadiem.

1.8. Iznomājamā objekta raksturojums:

|  |  |
| --- | --- |
| Nomas objekta adrese  | “Cielavkalns”, Suntaži, Suntažu pag., Ogres nov. |
| Iznomājamās telpas  | Nedzīvojamās telpas Nr.2; Nr.3; Nr.4; Nr.5 un Nr.6 ar kopējo platību 39 m2  |
| Izmantošanas veids  | mājsaimniecību saimniecības ēkas vajadzībām |
| Nosacītā nomas maksa (EUR/m2 mēnesī) | 0,12 euro/m2 (bez PVN)  |
| Iznomāšanas termiņš  | 5 (pieci)  |

1.9. Izsoles mērķis – iznomājamā objekta iznomāšana par iespējami augstāku nosacīto nomas maksu.

1.10. Izsoles sākuma cena (iznomājamā objekta nosacītā ikmēneša nomas maksa) ir aprēķināta atbilstoši Latvijas Republikas Ministru kabineta 2010.gada 8.jūnija noteikumos Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” noteiktajam.

1.11. Nomas priekšmetu var apskatīt darba dienās, iepriekš sazinoties ar Ogres novada pašvaldības Suntažu pagasta pārvaldes vadītāju Valdi Ancānu (tālr. 27838313).

1. **Izsoles izsludināšana**

2.1. Izsoli izsludina Komisija, ievietojot informāciju Ogres novada pašvaldības mājaslapā [www.ogresnovads.lv](http://www.ogresnovads.lv), Ogres novada pašvaldības centrālās administrācijas “Ogres novada pašvaldība” Apmeklētāju pieņemšanas centra (Brīvības ielā 33, Ogrē) informācijas stendā, Ogres novada pašvaldības Suntažu pagasta pārvaldes administrācijas ēkā - "Tautas nams”, Suntaži, Suntažu pagasts, Ogres novads, LV-5060 un pie iznomājamā objekta.

2.2. Ar izsoles noteikumiem un to pielikumiem var iepazīties Ogres novada pašvaldības mājas lapā [www.ogresnovads.lv](http://www.ogresnovads.lv), Ogres novada pašvaldības centrālās administrācijas “Ogres novada pašvaldība” Apmeklētāju pieņemšanas centrā (Brīvības ielā 33, Ogrē) un Ogres novada pašvaldības Suntažu pagasta pārvaldes administrācijā, "Tautas nams”, Suntaži, Suntažu pagasts, Ogres novads, LV-5060.

**3. Pretendentu pieteikšanās un iesniedzamie dokumenti**

3.1. Nomas tiesību pretendentu pieteikšanās kārtību un termiņus nosaka publikācijā par neapdzīvojamo telpu “Cielavkalns”, Suntažu pagastā, Ogres novadā, nomas tiesību izsoli.

3.2. Lai piedalītos nomas tiesību izsolē pretendentam jāiesniedz pieteikums dalībai izsolē saskaņā ar 2. pielikumu.

**4. Izsoles norise un nomas līguma slēgšana**

4.1. Izsole nenotiek, ja izsolei nav reģistrējies neviens no pretendentiem.

4.2. Ja izsolei piesakās tikai viens pretendents, izsoli atzīst par notikušu un ar vienīgo izsoles pretendentu, ja piedāvājums nav mazāks par nosacīto nomas maksu, slēdz nomas līgumu.

4.3. Komisija, atklājot izsoli, nosauc pretendentu, pieteikuma iesniegšanas datumu un laiku, kā arī piedāvāto nomas maksas apmēru. Komisijas locekļi parakstās uz pieteikuma. Izsoles norise tiek protokolēta.

4.4. Ja pieteikumā nav iekļauta visā veidlapā prasīta informācija vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, komisija pieņem lēmumu par nomas tiesību pretendenta izslēgšanu no dalības rakstiskā izsolē.

4.5. Ja pēc visu pieteikumu atvēršanas izrādās, ka vairāki nomas tiesību pretendenti piedāvājuši vienādu augstāko nomas maksu, komisija turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu. Gadījumā, ja nav iespējams turpināt izsoli (piemēram, pretendents vai tā pārstāvis nepiedalās pieteikumu atvēršanā), tad Komisijas rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savus piedāvājumus par iespējami augstāko nomas maksu, un nosaka piedāvājumu iesniegšanas un atvēršanas datumu, laiku, vietu un kārtību.

4.6. Komisijas priekšsēdētājs divu darba dienu laikā pēc izsoles rezultātu apstiprināšanas organizē ~~šīs~~ informācijas par izsoles rezultātiem ievietošanu Ogres novada pašvaldības mājas lapā internetā – [www.ogresnovads.lv](http://www.ogresnovads.lv/).

4.7. Septiņu darba dienu laikā pēc izsoles rezultātu apstiprināšanas Suntažu pagasta pārvalde slēdz nedzīvojamo telpu nomas līgumu (1.pielikums) ar nomas tiesību ieguvēju. Ja iepriekš minētajā termiņā nomas tiesību pretendents neparaksta un neiesniedz attiecīgu atteikumu, ir uzskatāms, ka nomas tiesību ieguvējs no nomas līguma slēgšanas ir atteicies.

4.8. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, Suntažu pagasta pārvalde, atbilstoši Komisijas lēmumam, piedāvā nomas līgumu slēgt tam nomas tiesību pretendentam, kurš nosolīja nākamo augtāko nomas maksu.

4.9. Nomas tiesību pretendents, kurš nosolījis nākamo augstāko nomas maksu, atbildi piedāvājumam sniedz divu nedēļu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, septiņu darba dienu laikā pēc nomas līguma parakstīšanas Suntažu pagasta pārvalde publicē šo informāciju Ogres novada pašvaldības mājas lapā internetā – [www.ogresnovads.lv](http://www.ogresnovads.lv/).

1. **Komisijas lēmuma pārsūdzēšana**

5.1. Izsoles dalībniekiem ir tiesības iesniegt sūdzību Ogres novada pašvaldības domes priekšsēdētājam par Komisijas darbībām 2 (divu) darba dienu laikā pēc izsoles dienas.

5.2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.

Domes priekšsēdētājs E.Helmanis

[Pielikums Nr.1 un Nr. 2:](file:///%5C%5C10.0.0.1%5CLemumi%5C11.01.2018_komiteju_sedes_18.01.2018_domes_sede%5CTautsaimniec_komit%5Cpielik_Izsoles_not_1_2.docx)